# Club de Futbol Igualada

El Club de Futbol Igualada és un club de futbol català de la ciutat d'Igualada.

## Història

Ja el 1911 neix a Igualada l'Igualada Football Club, que posteriorment adopta els noms Centre d'Esports Igualada (1912-15) i Ateneu Igualadí SF (des de 1920). El 1926, estudiants de l'Ateneu Igualadí de la Classe Obrera, funden un nou club pel qual recuperen l'antic nom d'Igualada Futbol Club. Ambdós clubs desapareixerien amb la guerra civil.
Acabada la Guerra Civil el futbol reprèn les seves activitats utilitzant les instal·lacions de l'Ateneu, que, a causa de la victòria falangista, s'anomena Centro Nacional. El 1939, es funda el CF Igualada de Educación y Descanso, que el 1944 perdé l'afegitó falangista per esdevenir l'actual CF Igualada. Joan Colom i Jorba inscriu el nou club a la Federació Catalana i s'hi uneixen els jugadors de l'anomenada Penya Goya, de la qual n'adoptarà els colors blau i blanc. Ramon Godó i Franch en fou el primer president.
El club passà per les diferents categories regionals fins a la temporada 1945-46 en què es proclamà Campió de Catalunya per primera vegada i en què guanyà la promoció per ascendir a Tercera Nacional, categoria on debutà la temporada 1946-47. En aquesta temporada l'Igualada va ser el primer equip de Catalunya a portar numerades les samarretes, i el segon equip d'Espanya en portar numeració després del Reial Madrid.
El club fou campió de Catalunya també en les temporades 1960-61 i 1965-66. Durant la temporada 1961-62, amb Josep Mussons i Mata com a president, el club afegí unes ratlles blanques al jersei dels jugadors.
La inauguració de l'actual camp de futbol de Les Comes, que substituí l'antic camp del Xipreret, tingué lloc en la nit del 21 d'agost de 1986 amb una visita del CE Sabadell que llavors militava a la primera divisió.

## Himne

L'any 1961 es va escriure un himne pel club, amb lletra de Manuel Mateu i música de Josep Maria Oriol i Murt.
L'actual himne del club, compost l'any 1985, fou escrit per Jaume Ferrer i Piñol, amb música de Manuel Pedragosa i Mostaza, interpretada per la coral Schola Cantorum d'Igualada.

### Lletra de l'Himne

Blaus!, blaus!, blaus!, són els colors de l'Igualada.
Hip! Hip! Hip! Veureu com juga el nostre equip!
Vàreu créixer al Bar Goya i en el camp de l'Ateneu.
Els primers de tot l'Anoia, els més grans sempre sereu.
I un sol crit se sent arreu: Igualada lluitarem! Igualada, guanyarem!
Si és que aquí deixeu "la pell" cap "punt" no farà volada.
Les Comes serà el segell de tes glòries, Igualada!
Igualada, lluitarem! Igualada, guanyarem!
Gol!, Gol!, Gol! Això és futbol!”.
Si voleu escoltar l'himne aquí ho teniu:

## Palmarès

* 3 Campió de Catalunya (1945-46, 1960-61 i 1965-66)

## Temporades

Fins a l'any 2011-12 el club ha militat 33 temporades a Tercera Divisió i 8 a Primera Catalana.
| 1946-47: 3a Divisió 5è 1947-48: 3a Divisió 7è 1948-49: 3a Divisió 14è 1949-50: 3a Divisió 16è 1950-51: 3a Divisió 11è 1951-52: 3a Divisió 16è 1952-53: 3a Divisió 17è 1956-57: 3a Divisió 10è 1957-58: 3a Divisió 19è 1961-62: 3a Divisió 8è 1962-63: 3a Divisió 13è | 1966-67: 3a Divisió 17è 1967-68: 3a Divisió 18è 1968-69: 3a Divisió 20è 1979-80: 3a Divisió 7è 1980-81: 3a Divisió 10è 1981-82: 3a Divisió 6è 1982-83: 3a Divisió 16è 1983-84: 3a Divisió 17è 1984-85: 3a Divisió 8è 1985-86: 3a Divisió 10è 1986-87: 3a Divisió 13è | 1987-88: 3a Divisió 6è 1988-89: 3a Divisió 13è 1989-90: 3a Divisió 10è 1990-91: 3a Divisió 16è 1991-92: 3a Divisió 9è 1992-93: 3a Divisió 13è 1993-94: 3a Divisió 12è 1994-95: 3a Divisió 8è 1995-96: 3a Divisió 19è 1996-97: 1a Div. Catalana 3r 1997-98: 3a Divisió 19è | 1998-99: 1a Div. Catalana 4t 1999-00: 1a Div. Catalana 19è 2006-07: 1a Div. Catalana 2n 2007-08: 3a Divisió 18è 2008-09: 1a Div. Catalana 16è 2009-10: 1a Div. Catalana 7è 2010-11: 1a Div. Catalana 12è 2011-12: 1a Catalana G2 13è |

## Referències

* 1 2 3 CF Igualada,Petita Història del nostre club. Arxivat 2010-06-21 a Wayback Machine.
* ↑ Revista L'Enllaç, 29 de novembre de 2007, “Vàreu créixer en el Bar Goya...”

## Enllaços externs

* Web oficial
Primera Catalana - Temporada 2017/2018 :
Grup 1Grup 2
Fundació Esportiva Grama Can Vidalet UE Llagostera UE San Juan At. de Montcada CE Farners CE Banyoles
UE La Jonquera AEC Manlleu CE Sabadell CE Manresa CF Montañesa FC Sant Cugat
CF Mollet UE CF Lloret FC Cardedeu CE Júpiter UE Vic UE Castellar
CE EFAC Almacelles CF Amposta CF Balaguer CE El Catllar CF Igualada Lleida Esportiu B
Juventud 25 Septiembre CFJ Mollerussa CE Morell UE Rapitenca CF Reddis FC Santboià
UE Sant Ildefons UE Tàrrega UD Torredembarra CDC Torreforta UD Viladecans CF Vilanova :